নুক্লাভি
১৯ শতকের শেষের দিকে লোককাহিনী লিপিবদ্ধ করার উত্থান দেখা যায় তবে লিপিবদ্ধকারিরা অধারাবাহিক বানান এবং প্রায়ই ইংরেজি শব্দ ব্যবহার করেছিলেন যার কারনে একই সত্ত্বাকে বিভিন্ন নাম দেয়া হতে পারে।"নুক্লাভি" শব্দটি এসেছে অরকেডিও "knoggelvi" থেকে, এবং অর্কনিতে বসবাসকারী ও ১৯ শতকের লোককাহিনীবিদ ওয়াল্টার ট্রেইল ডেনিসনের মতে যার অর্থ "সমুদ্রের শয়তান "। একই দানবকে শেটল্যান্ডে মুকেলেভি বলা হয় যেখানে একে ধরা হত সমুদ্রের খারাপ বিশ্বাস অথবা সমুদ্রের শয়তান হিসেবে। ১৯ শতকের প্রথমদিকের সেমুএল হিবারট নামক একজন প্রত্নতাত্ত্বিক মনে করতেন নুক্লাভির "নুক" সম্পর্কিত ওল্ড নিকের "নিকের" সাথে, একটি নাম যা খ্রিস্টীয় বিশ্বাসে শয়তানের নাম হিসেবে দেয়া হয় এবং ল্যাটিন "নেকারে (necare)" যার অর্থ হত্যা করা।
মাওয়ালি
মাওয়ালি বা "মাওয়ালা" () হল একটি ধ্রুপদি আরবির একটি পরিভাষা যা দ্বারা অনারব মুসলিমদের বোঝানো হত। উমাইয়া খিলাফতের সময় বিপুল সংখ্যক অনারব যেমন পারসিয়ান, আফ্রিকান, তুর্কি ও কুর্দি ইসলাম গ্রহণ করলে এই পরিভাষাটি গুরুত্ববহ হয়ে উঠে। নতুন ইসলাম গ্রহণকারীদের কারণে গোত্রীয় আরব সমাজে কিছু সামাজিক জটিলতা সৃষ্টি হয়। এর সমাধান হিসেবে অনারবদের আরব পৃষ্ঠপোষক ব্যবস্থা চালু করা হয়। এই মুসলিমদেরকে অমুসলিমদের জন্য প্রযোজ্য জিজিয়া নামক কর দিতে হত এবং তারা সরকার ও সামরিক বাহিনীতে স্থান পেত না। এ অবস্থা উমাইয়া খিলাফতের শেষ অবধি চালু ছিল। খোরাসান ও পারস্যে আরবরা সরকার ও সেনাবাহিনীর অধিকাংশের উচ্চপদে আসীন ছিল। ফলে অনেক মাওয়ালি কায়সানি শিয়াদের কর্মকাণ্ডে প্ররোচিত হয়ে উমাইয়া বিরোধি কার্যকলাপ শুরু করে।